#### EVROPSKA POVELJA O MALIM PREDUZEĆIMA

U Evropi, kao u Sjedinjenim Američkim Državama, do sedamdesetih godina vjerovalo se da su velika preduzeća ključni faktor ekonomskog rasta, jer su, između ostalog, mogla da obezbjeđuju potrebnu kritičnu masu pretpostavki za kvalitetan istraživački i razvojni rad. Iskustva, međutim, pokazuju da nije neophodna visoka korelacija između izdavanja za istraživački i razvojni rad i ekonomskog rasta. Ovaj stav, zajedno sa činjenicom da treba rješavati probleme zaposlenosti, uslovio je povećani interes za razvoj malih i srednjih preduzeća.

Pitanja razvoja ovih preduzeća u Evropskoj uniji locirano je u oblast upravljanja njenom industrijskom politikom. Problem vođenja industrijske politike na nivou Evropske unije nije jednostavan i lak zbog toga što između zemalja članica postoje značajne razlike.[[1]](#footnote-1)

U Francuskoj su naglašeni etatistički koncept i tradicija državne intervencije u industriji i u ekonomskom razvoju.

Slično Francuskoj, i u Velikoj Britaniji dominirao je etatistički koncept, s tim da se u posljednje dvije decenije ide na smanjivanje učešća države u privredi.

Industrijska politika u Njemačkoj usmjerena je na modernizaciju pojedinih grana koje nisu u stanju da izdrže konkurenciju na svjetskom tržištu. U poređenju sa drugim zemljama, Njemačka njeguje liberalni koncept privrede.

Komisija evropske zajednice je još 1973. osnovala Odjeljenje za zanatska, mala i preduzeća srednje veličine sa zadatkom da pruži pomoć ovim preduzećima u međusobnoj saradnji. S tim ciljem donijet je poseban zajednički dokument u okviru koga su definisane mjere ekonomske politike koje treba da poboljšaju okruženje u kome funkcionišu mala i srednja preduzeća.

Godina 1983. proglašena je godinom malih i srednjih preduzeća i zanatske proizvodnje, a u toj oblasti objavljen je i priručnik. Ovim aktivnostima pridružila se i Evropska investiciona banka obezbjeđujući značajniji dio svog kreditnog potencijala za finansiranje ovih preduzeća.

Dio navedenih aktivnosti je i formiranje BCNET-a (Business Cooperation Network).**[[2]](#footnote-2)**

U jednoj od dvadeset i četiri generalne direkcije pri Evropskoj komisiji ili svojevrsnoj vladi Evropske unije formirana je institucija zadužena za mala i srednja preduzeća. Ova institucija prati stanje i kretanja u poslovanju malih i srednjih preduzeća i shodno zaključcima predlaže mjere, a prilikom donošenja novih zakona i propisa na nivou Evropske unije štiti interese ovih preduzeća.

Jedna od takvih mjera je i jedinstveno prihvaćen koncept evropskog preduzeća. Suština ovog koncepta ogleda se u sljedećem:

* mala i srednja preduzeća teško mogu da učestvuju na velikim tenderima, jer ne mogu da odgovore na njegove kriterijume;
* udružena preduzeća iz grupe MSP mogu da zadovolje uslove koji se postav- Ijaju na velikim tenderima - konkursima;
* upisom kod notara konzorcijuma preduzeća iz grupe MSP, ova preduzeća, uz ostale zahtjeve, zadovoljavaju uslove tendera i u mogućnosti su da se nose s velikim kompanijama.

Druga pažnje vrijedna aktivnost koju je pokrenula ova institucija odnosi se na formiranje Euro info-centra. U okviru odgovarajućih institucija, najčešće su to komore, o trošku države formirani su snažni i svim malim i srednjim preduzećima dostupni informativni centri i informacije o stanju i kretanjima na lokalnom, nacionalnom i regionalnom tržištu.

Od 1974. godine šefovi država i vlada zemalja Evropske unije održavaju, po pravilu, u zemlji koja je trenutni predsjedavajući Evropske unije, najmanje dva puta godišnje popularni sastanak na vrhu.

Na ovim sastancima našle su se i teme bliske podršci poslovanju malih i srednjih preduzeća. Tako je 1998. usvojen jedinstveni projekat "Rast i zaposlenost" čiji je osnovni cilj bio povećanje investicionih ulaganja u mala i srednja preduzeća.

Tokom 2000. godine u funkciji operacionalizacije Lisabonske deklaracije, koja se odnosi na dalji privredni razvoj Evropske unije, utvrđeno je da je preduzeće jedan od osnovnih i najznačajnijih subjekata privrednog razvoja Evropske unije. Na ovakvom stavu donijeta je Evropska povelja malih preduzeća.[[3]](#footnote-3)

U Evropskoj povelji malih preduzeća se konstatuje da je malo preduzeće kičma evropske privrede. Ona je nezamjenljivi izvor zapošljavanja i rasadnik preduzetničkih ideja i inovacija. Evropski napori usmjereni na kanalisanje nove privrede biće uspješni ukoliko se malo preduzeće stavi u prvi plan.

Povelja ističe deset grupa problema koje sistemski treba rješavati kako bi se dao pun doprinos kvalitetnom razvoju malih preduzeća u Evropskoj uniji.

Tabela 1: *Deset osnovnih ciljeva Evropske povelje o malim preduzećima*[[4]](#footnote-4)

|  |  |
| --- | --- |
| OBRAZOVANJE I OBUKA ZA PREDUZETNIŠTVO | JEFTIN I BRZ POČETAK |
| KVALITETNIJA ZAKONSKA REGULATIVA | DOSTUPNOST ZNANJU |
| UNAPREĐENJE ON-LINE PRISTUPA | PRISTUP FINANSIJSKIM SREDSTVIMA |
| PORESKE OLAKŠICE | JAČANJE TEHNOLOŠKOG KAPACITETA MALOG PREDUZEĆA |
| SERVISI ZA POSLOVNU PODRŠKU MALIM PREDUZEĆIMA | BOLJA PREZENTACIJA MALIH PREDUZEĆA |

U junu 2002. lideri EU su usvojili Evropsku povelju za mala preduzeća, kojom se zemlje članice EU i Evropska komisija pozivaju da pruže podršku i pomognu malim preduzećima u brojnim ključnim oblastima, čime je u potpunosti priznat značaj malih preduzeća i preduzetnika za razvoj, konkurentnost i zaposlenost u EU.

EVROPSKA POVELJA ZA MALA PREDUZEĆA

(European Charter for Small Enterprises)

Evropska Povelja za mala preduzeća predstavlja politički okvir koji omogućava zemljama obavezanim ciljevima iz ove Povelje da sistematično prate, ocjenjuju i uporeduju napredak u ostvarivanju tih ciljeva u godišnjem, cikličnom procesu.

U Lisabonu je Evropska unija postavila za cilj postati najkonkurentnija i najdinamičnija privreda na svijetu, bazirana na znanju, sposobnosti za održiv privredni rast, veće i bolje j zapošljavanje i veću socijalnu koheziju.

Izvodi iz Povelje:

Mala preduzeća se moraju posmatrati kao glavni pokretači inovacija, zapošljavanja, a takode socijalne i lokalne integracije u Evropi.

Zbog toga, treba kreirati najbolje moguće okružnje za potreba malog biznisa i preduzetništva.

**Principi**

Položaj malih preduzeća u Evropskoj uniji može se poboljšati: aktivnostima ka podsticanju preduzetništva, analiziranjem postojećih mjera i njihovim prilagođavanjem ka malom biznisu, te nastojanjem da nosioci politika uzmu u obzir potrebe malih preduzeća. U tom cilju zalažemo se da ćemo:

* Jačati inovativni i preduzetnički duh, koji omogućuje evropskim preduzećima da se suoče s novim izazovima;
* Postići regulacioni, fiskalni i administrativni okvir, pogodan za preduzetničku djelatnost i unapređenje statusa preduzetnika;
* Osigurati pristup tržištu, na bazi minimalno opterećujućih zahtjeva koji su u skladu s glavnim ciljevima javne politike;
* Olakšati pristup najkvalitetnijem istraživanju i tehnologiji;
* Poboljšati pristup izvorima finansiranja kroz čitav životni ciklus preduzeća;
* Kontinuirano poboljšavati efikasnost, kako bi Evropska unija zaista mogla ponuditi najbolje poslovno okruženje za mala preduzeća u svijetu;
* Slušati glas i mišljenje malih preduzeća;
* Promovisati prvoklasnu podršku malim preduzećima.

Principi djelovanja i preporučene aktivnosti u skladu sa Poveljom po pojedinom principu djelovanja[[5]](#footnote-5):

1. **Obrazovanje i obuka u području preduzetništva**

* Podizanje preduzetničkog duha i novih vještina od najmladeg uzrasta i kroz sistem obrazovanja;
* Razviti specifične biznis module u obrazovnim šemama na sekundarnom nivou, koledžima i univerzitetima;
* Predstaviti mladima preduzetničke namjere - da postanu preduzetnici;
* Razviti adekvatne trening šeme za menadžere malih preduzeća.

1. Jeftinije i brže osnivanje preduzeća

* Podstaći evoluciju start-up troškova kompanije, kao i potrebno vrijeme i zahtijevane procedure prilikom registrovanja kompanija, u skladu sa najkonkurentnijim standardima u svijetu;
* Poboljšati on-line pristup za registraciju.

1. Bolje zakonodavstvo i regulativa

* Sagledati nove regulative kako bi se procijenio njihov uticaj na mala preduzeća i preduzetnike;
* Pojednostaviti pravila gdje je to moguće;
* Usvojiti korisna administrativna dokumenta;
* Razmotriti izuzeće malih preduzeća od određenih regulativnih obaveza.

1. **Sticanje poslovnih vještina**

* Osigurati da institucije koje obezbjeđuju treninge, uključujući u planovima rada za treninge zatvorenog tipa, obezbijede adekvatno pružanje znanja i vještina koje su prilagođene potrebama malih preduzeća i obezbijediti dugotrajne treninge i konsultacije.

1. Poboljšanje on-line pristupa

* Ohrabriti javne ustanove (državni aparat) da poveća elektronsku komunikaciju sa sektorom malog biznisa, dozvoljavajući preduzećima da dobijaju savjete, popunjavaju prijave, zabilježe povraćaj poreza ili da obezbijede jednostavne intormacije on-line putem.

1. Bolje korišćenje prednosti jedinstvenog tržišta

* Nastaviti reforme koje imaju za cilj kompletiranje pravog unutrašnjeg tržišta u EU, korist za mala i srednja preduzeća, u kritičnim područjima za razvoj malog biznisa, uključujući i elektronsku trgovinu, telekomunikacije, korisnost, javne nabavke i prekogranični sistem plaćanja;
* Primijeniti evropska i nacionalna konkurentska pravila da bi se osiguralo da mali biznis ima sve šanse da uđe na nova tržišta i da se takmiči na ravnopravnim osnovama.

1. Poreska i finansijska politika

* Prilagoditi poreski sistem da bi se postigao uspjeh, ohrabriti start-up, favorizovati ekspanziju malog biznisa i otvaranje radnih mjesta, i olakšati kreiranje i uspjeh u malim preduzećima;
* Poboljšati veze između bankarskog sistema i malog biznisa kroz kreiranje odgovarajućih uslova za dobijanje kredita i venture kapitala;
* Poboljšati veze sa strukturnim fondovima.

1. Jačanje tehnološkog kapaciteta malih preduzeća

* Preduzećima kao i kapacitete malog biznisa da bi se identifikovale, izabrale
* Podsticati tehnološku saradnju i širiti je među različitom veličinom preduzeća, a posebno među evropskim malim preduzećima, razviti efikasniji istražvačke programe fokusirane na komercijalnu primjenu znanja i tehnologije, i razviti i prilagoditi kvalitet i sistem certifikata za mala preduzeća;
* Podržati akcije na nacionalnim i regionalnim nivoima koje imaju za cilj razvoj (klastera) među firmama i mreža, povećati panevropsku saradnju malih preduzeća kroz korišćenje informacionih tehnologija, širiti najbolju praksu preko ugovora o saradnji, i podržati saradnju među malim preduzećima da bi se poboljšale njihove sposobnosti za ulazak na panevropsko tržište i da bi proširili svoje aktivnosti na tržišta trećerazrednih zemalja.

1. **Uspješni modeli elektronskog poslovanja i vrhunska podrška malom biznisu**

* Podsticati mala preduzeća da primijene najbolju praksu i usvoje uspješne modele biznisa koji im omogućavaju napredovanje u novoj ekonomiji.

1. **Razvoj jačeg, efikasnijeg predstavljanja interesa malih preduzeća na nivou Unije i na nacionalnom nivou**

* Ispitati kako su predstavljeni interesi malih preduzeća na nacionalnom nivou, kao interesi predstavljeni kroz socijalni dijalog.

**Praćenje i izvještavanje**

Zemlje potpisnice Evropske povelje, svake godine pripremaju nacionalne izvještaje o ostvarenju principa djelovanja iz Povelje, popunjavanjem određenog upitnika u kom se od zemalja potpisnica Povelje traži:

1. Da opiše stanje u oblasti malih preduzeća, što će omogućiti identifikaciju „dobre prakse” kroz unakrsno upoređivanje različitih izvještaja;
2. Da rangira oblasti iz Povelje shodno različitim kriterijumima, npr. za koje oblasti smatraju da su od najvećeg značaja za njihovu zemlju, gdje smatraju da mogu biti više/manje uspješni, itd. Preciznim određivanjem razvojnih potreba i „jakih” tačaka zemalja, povezivanjem zemalja bi se omogućio ravnomjeran razvoj mehanizama uporednog pregleda;
3. Da identitikuje mali broj proizvoljnih benčmarka u svom izvještaju.

Svrha ovog Upitnika u implementaciji Evropske Povelje za mala preduzeća je da pomogne zemljama da pripreme nacionalni, godišnji izvještaj i da time daju svoj doprinos otvorenom metodu koordinacije.

Kroz odgovore na pitanja iz Upitnika istražuje se napredak postignut u prethodnih dvanaest mjeseci, ali takođe i plan za narednih dvanaest mjeseci. Posljednji dio će postati „alat” za mjerenje postignutog napretka i analizu uzroka mogućih kašnjenja u narednoj godini.

1. Stacey O. 1997.: Business Introduction, Subout-Western Publishing Co, str 93. [↑](#footnote-ref-1)
2. Isto, str. 94 [↑](#footnote-ref-2)
3. [↑](#footnote-ref-3)
4. Brnjas Z, 1999.; Od male privrede do velikog biznisa, Omega, Beograd, str 48. [↑](#footnote-ref-4)
5. Cvijić M. 2007.: Menadžment malih i srednjih preduzeća, Banja Luka College str. 43-45 [↑](#footnote-ref-5)